cyanic-selkie/wikianc huggingface dataset:
মার্কিন যুক্তরাষ্ট্রের চলচ্চিত্র
নারীদের ভূমিকা
থাম্ব|ডান|150px|[[প্যাটি জেনকিন্সের ওয়ান্ডার ওম্যান (২০১৭) মার্কিন যুক্তরাষ্ট্রে কোন নারী পরিচালকের সর্বকালের সর্বোচ্চ আয়কারী চলচ্চিত্র।]] থাম্ব|ডান|150px|[[মেরিল স্ট্রিপ, অস্কার ও গোল্ডেন গ্লোব পুরস্কার বিজয়ী অভিনেত্রী।]] মার্কিন যুক্তরাষ্ট্রের চলচ্চিত্র শিল্প হলিউডে নারীরা সৃজনশীল অবস্থানের দিক থেকে সংখ্যাতীতভাবে কম প্রতিনিধিত্ব করছে। এই কম প্রতিনিধিত্ব করাকে "সেলুলয়েড সিলিং" নামে অভিহিত করা হয়, যা কর্মসংস্থানে বৈষম্যের পরিভাষা "গ্লাস সিলিং"-এর একটি রূপভেদ। ২০১৩ সালে সর্বোচ্চ পারিশ্রমিক গ্রহীত অভিনেতাগণ সর্বোচ্চ পারিশ্রমিক গ্রহীতা অভিনেত্রীদের চেয়ে ২.৫ গুণ বেশি পারিশ্রমিক পেয়েছে। বয়োজ্যেষ্ঠ অভিনেতারা বয়সে তাদের সমকক্ষ নারীদের থেকে বেশি পারিশ্রমিক পেয়ে থাকে, নারী চলচ্চিত্র তারকারা বেশিরভাগই গড়ে প্রতি চলচ্চিত্রে সবচেয়ে বেশি পারিশ্রমিক পেয়ে থাকে ৩৪ বছর বয়সে, অন্যদিক পুরুষ তারকারা বেশি উপার্জন করে ৫১ বছর বয়সে।
২০১৩ সালে স্যান ডিয়েগো স্টেট বিশ্ববিদ্যালয়ের সেন্টার ফর দ্য স্টাডি অব উইমেন ইন টেলিভিশন অ্যান্ড ফিল্মের সেলুলয়েড সিলিং প্রতিবেদনে ২০১২ সালের ২৫০ সর্বোচ্চ আয়কারী চলচ্চিত্রের ২,৮১৩ জনের তালিকা সংগ্রহ করে। তালিকায় নারীর সংখ্যা নিম্নরূপ:
জাতিগত ছাঁচ
মার্কিন চলচ্চিত্র শিল্প বিভিন্ন সংস্কৃতি ও বৈচিত্র চরিত্রকে জাতিগত ছাঁচে উপযুক্তভাবে ফুটিয়ে তুলতে চেষ্টা করে থাকে। উদাহরণস্বরূপ, লাতিন আমেরিকানদের বেশিরভাগ ক্ষেত্রে লাতিনো পৌরষ বা লাতিনা কলহপরায়ণ নারীর মত লিঙ্গ নির্দেশক চরিত্র, গ্যাঙের সদস্য, (অবৈধ) অভিবাসী, বা বিনোদনদাতা হিসেবে দেখানো হয়। রুশ বা রুশ মার্কিনীদের বর্বর মস্তান, নির্দয় এজেন্ট ও দুষ্কৃতিকারী হিসেবে দেখানো হয়।  ইতালীয় বা ইতালীয় মার্কিনীদের সংগঠিত অপরাধ বা মাফিয়াচক্রের সাথে জড়িত থাকতে দেখা যায়।  কোরীয়-মার্কিন অভিনেতা ড্যানিয়েল ডে কিমের মতে, এশীয় বা এশীয় মার্কিন পুরুষদের রহস্যময় দুষ্কৃতিকারী বা খোঁজাদের মত নিষ্কাম প্রকৃতির দেখানো হয়ে থাকে। ৯/১১ এর পূর্বে আরব ও আরব মার্কিনীদের প্রায়ই জঙ্গী হিসেবে দেখানো হত।
রবি শাস্ত্রী
রবিশঙ্কর জয়দৃথ শাস্ত্রী (জন্ম: ২৭ মে, ১৯৬২) হলেন একজন প্রাক্তন ভারতীয় ক্রিকেটার এবং ভারতীয় দলের প্রাক্তন দলনেতা। তিনি ছিলেন একজন অল-রাউন্ডার যিনি ডানহাতি ব্যাটসম্যান ছিলেন এবং বাহাতি বোলার ছিলেন। তার আন্তর্জাতিক ক্যারিয়ার শুরু হয় যখন তার বয়স ছিল ১৮ বছর এবং তা ১২ বছর দীর্ঘস্থায়ী ছিল। তিনি একজন বোলার হিসেবেই তার ক্যারিয়ার শুরু করেন কিন্তু পরবর্তীকালে তিনি একজন ব্যাটসম্যানে পরিণত হন যিনি বলও করতে পারতেন এবং তার সাথে সাথে ব্যাটও। তার পরিবার প্রধানত ম্যাঙ্গালোরের কিন্তু তিনি মুম্বইতেই জন্ম নেন এবং বড় হন।
একজন ব্যাটসম্যান হিসাবে শাস্ত্রী তার ট্রেডমার্ক ছিল "চাপাটি শট"। (প্যাডস থেকে ঝাঁকুনি দিয়ে), তিনি প্রধানত ধীরে খেলতেন তবে প্রয়োজনে তিনি তার স্ট্রাইক রেট বাড়িয়ে তুলতে পারতেন। তার দৈর্ঘ্য গড় উচ্চতা (তিনি ৬ '৩ "লম্বা) এবং খাড়া অবস্থানের কারণে দ্রুত বোলিংয়ের বিরুদ্ধে তার সীমিত সংখ্যক শট ছিল, তবে স্পিন বোলিংয়ের বিরুদ্ধে লফটেড শটটি ভালো খেতেন। তিনি মূলত ওপেনিং ব্যাটসম্যান বা মিডল অর্ডারে ব এত করতেন।
তাঁর ক্যারিয়ারের হাইলাইটটি ছিল ১৯৮৫ সালে যখন তিনি অস্ট্রেলিয়ার ক্রিকেট বিশ্ব চ্যাম্পিয়নশিপে "চ্যাম্পিয়নস অফ চ্যাম্পিয়নস" নির্বাচিত হয়েছিলেন। একই মৌসুমে, ১৯৮৫ সালের ১০ জানুয়ারী, তিনি ওয়েস্ট ইন্ডিয়ান গ্যারি সোবার্সের ছয়টি ছক্কা মারার রেকর্ডটিকে স্পর্শ করেছিলেন। তিনি প্রথম শ্রেণির ক্রিকেটে একজন সম্ভাব্য অধিনায়ক হিসাবে বিবেচনা করা হত, তবে তার ক্রিকেটের বাইরের চিত্র, প্রায়ই আহত থাকা এবং খেলার ফর্ম হারাবার প্রবণতাটা এত টাই ছিল যে তিনি কেবলমাত্র একটি টেস্ট ম্যাচে ভারতে অধিনায়ক ছিলেন।
ব্যক্তিগত জীবন
রবি শাস্ত্রী একজন মঙ্গলোরান বংশোদ্ভূত, তিনি বোম্বাইতে জন্মগ্রহণ করেছিলেন এবং মাতঙ্গার ডন বোস্কো উচ্চ বিদ্যালয়ে পড়াশোনা করেছিলেন। ছোট বয়স থেকেই তিনি ক্রিকেট খেলতে ভালবাসতেন। ডন বসকো (মতুঙ্গা) হয়ে ক্রিকেট খেলতেন। ১৯৭৬ সালের আন্ত-স্কুল গিলস শিল্ডের ফাইনালে তার দল পৌঁছেছিল যদিও অবশেষে সেন্ট মেরির কাছে তাদের হারতে হয়েছিল এবং দলে ছিল ভবিষ্যতের দুই রঞ্জি খেলোয়াড় শিশির হত্তঙ্গাদি এবং জিগনেশ সংহনি। তবে বেশি অপেক্ষা করতে হয়নি, পরের বছর, শাস্ত্রীর নেতৃত্বে ডন বসকো ১৯৭৭ সালের জিলস শিল্ড জিতেছিল, তার স্কুলের ইতিহাসে এটি ছিল প্রথমবার। স্কুলে তাঁর কোচ ছিলেন বি.ডি. দেসাই, টাটা এবং দাদার ইউনিয়নের খেলোয়াড়। যদিও ডন বসকো স্কুল, স্কুল ক্রিকেটে তেমন একটি প্রধান শক্তি ছিল না, তবে আর.এ. পোদার কলেজ, যেখানে শাস্ত্রী পরে বাণিজ্য নিয়ে পড়াশোনা করেছিলেন, সেখান থেকে অনেকগুলি ভাল ক্রিকেটার তৈরি হয়েছিল। পরবর্তীকালে, বসন্ত আমলাদি এবং বিশেষত ভিএস "মার্শাল" পাতিল শাস্ত্রীকে একজন ক্রিকেটার হতে সাহায্য করেছিলেন।
ক্রান্তিকারী আদিবাসী মহিলা সংগঠন
ক্রান্তিকারী আদিবাসী মহিলা সংগঠন ভারত ভিত্তিক একটি নিষিদ্ধ মহিলা সংগঠন। ক্রান্তিকারি আদিবাসী মহিলা সংগঠন (কেএএমএস) হল আদিবাসী মহিলা সংগঠনের (এএমএস) উত্তরসূরি। মাওবাদীরা ১৯৮৬ সালে এএমএস-এর ভিত্তি স্থাপন করেছিল।
লক্ষ এবং উদ্দেশ্য
ক্রান্তিকারী আদিবাসী মহিলা সংগঠনের নিবন্ধিত সদস্যের সংখ্যা প্রায় ৯০,০০০ জন, যা নিবন্ধিত সদস্যের সংখ্যার ক্ষেত্রে এটিকে ভারতের শীর্ষস্থানীয় মহিলা সংস্থাগুলির মধ্যে স্থান দেয়। কিন্তু, রাহুল পণ্ডিতা, ২০১১ সালে, দাবি করেছিলেন যে ক্রান্তিকারী আদিবাসী মহিলা সংগঠনের সদস্যদের সংখ্যা প্রায় ১,০০,০০০ জন। কেএএমএস নারীদের মুখোমুখি হওয়া বিভিন্ন সামাজিক সমস্যা মোকাবেলায় মনোনিবেশ করে। ক্রান্তিকারী আদিবাসী মহিলা সংগঠন-এর সদস্যরা সমাজে নারীদের অপহরণ এবং তাদের ইচ্ছার বিরুদ্ধে বিয়ে করতে বাধ্য করা, বহুবিবাহ ইত্যাদির মতো সমাজের নারীদের বিরুদ্ধে কুপ্রথার বিরুদ্ধে বিদ্রোহ করে। সংগঠনের সদস্যারা ঋতুস্রাবের সময় মহিলাদের গ্রাম থেকে দূরে থাকতে এবং বনে আশ্রয় নিতে বাধ্য করার আদিবাসী ঐতিহ্যের বিরুদ্ধেও প্রচারণা চালিয়েছে। সদস্যারা তাদের সম্প্রদায়ের মধ্যে পুরুষতান্ত্রিক মানসিকতার বিরুদ্ধে অবস্থান নেয়। দণ্ডকারণ্যে, আদিবাসী পুরুষরা মহিলাদের জমিতে বীজ বপন করার অনুমতি দেয়নি, কিন্তু যখন ক্রান্তিকারী আদিবাসী মহিলা সংগঠন-এর সদস্যরা কমিউনিস্ট পার্টি অফ ইন্ডিয়া (মাওবাদী) এর সাথে যোগাযোগ করে, পার্টি সমস্যাটি সমাধানের জন্য (আদিবাসীদের সাথে) বৈঠক করে। সভা চলাকালীন, আদিবাসী পুরুষরা তাদের ভুল স্বীকার করেছে এবং এই ধরনের কার্যকলাপ থেকে বিরত থাকার সিদ্ধান্ত নিয়েছে, তারা এখনও তাদের রেজোলিউশন অনুশীলনে আনতে পারেনি। যাইহোক, সিপিআই (মাওবাদী) নিশ্চিত করেছে যে মহিলাদের বীজ বপন করার, শাকসবজি বাড়াতে এবং চেক ড্যাম নির্মাণের অনুমতি দেওয়া হয়েছে "সাধারণ জমিতে, যা জনতা সরকারের অন্তর্গত" (জনগণের সরকার)।
বস্তারে, কেএএমএস সদস্যরা পুলিশের নৃশংসতা তুলে ধরতে শত শত সংখ্যায় সমাবেশ করেছিল, এবং পুলিশের "শারীরিকভাবে মোকাবিলা" করার জন্য কয়েকবার উপস্থিতির সংখ্যা হাজার হাজার হয়েছে।
সংগঠনের সদস্যরা জোরপূর্বক অভিবাসন এবং অন্যান্য রাজনৈতিক সমস্যাগুলির মতো সমস্যাগুলিও সমাধান করে। রায় বলেছেন যে কেএএমএসও দণ্ডকারণ্য অঞ্চলে খনির বিরোধিতা করে আসছে।
সালওয়া জুদুমের নৃশংসতার অভিযোগ
কেএএমএস-এর একজন প্রবীণ কর্মী অরুন্ধতী রায়কে বলেছিলেন যে সালওয়া জুদুম সদস্যদের দ্বারা "বর্বরতুল্য যৌন অঙ্গচ্ছেদ" এবং ধর্ষণের শিকার হওয়ার পরে, সংগঠনের বেশ কয়েকজন সদস্যা কেএএমএস ছেড়ে সিপিআই-য়ে (মাওবাদী) যোগ দিয়েছেন। বেশ কিছু মেয়ে, যারা কেএএমএস-এর সদস্যা ছিল না কিন্তু সালওয়া জুদুম সদস্যদের দ্বারা কেএএমএস সদস্যদের উপর অত্যাচারের সাক্ষী ছিল, তারাও মাওবাদীদের সাথে যোগ দিয়েছে।
মেলিয়া (ইনাকাসের সঙ্গী)
গ্রিক পুরাণে পৌরাণিক অ্যাপোলোডোরাসের মতে, ওশেনিড নিম্ফ মেলিয়া ছিলেন তার ভাই আর্গসের এর নদী দেবতা ইনাকাস এর দ্বারা জাতিগত বীর ফোরনিয়াস ও এগিয়ালিয়াস এর মাতা। ল্যাতিন পৌরাণিক হাইজিনাস এর মতে, ইনাকাস ওশেনিড নিম্ফ আরগিয়ার দ্বারা ফোরোনিয়াসের পিতা হয়েছিলেন। আর্গিভ ঐতিহ্য অনুসারে, ফোরোনিয়াসই আর্গোসের প্রথম মানুষ ও অধিবাসী, যিনি ডিউক্যালিয়নের সাথে সম্পর্কিত মহাবন্যার সময় বেঁচে যায়।
ইনাকাসের দ্বারা মেলিয়া মাইসিনিরও মা হয়েছিলেন বলে জানা যায়। মাইসিনি হলেন এরেস্টরের স্ত্রী, যার নাম থেকে মাইসিনি রাজ্যের নামকরণ করা হয়। মেলিয়াকে আবার ইনাকাসের দ্বারা আইও এরও মা হিসেবে মনে করা হয়। জিউসের দ্বারা সঙ্গমের মাধ্যমে আইও আর্গস, থিব্‌স ও ক্রিটের পূর্বপুরুষ হন।
এদিকে থিব্‌সের গুরুত্বপূর্ণ কাল্ট চরিত্র ও অ্যাপোলোর সঙ্গী মেলিয়াকেও ওশেনাসকন্যা হিসেবে ধরা হয়।
টীকা
<references group="" responsive="1">
বিউপনিবেশায়ন
বিউপনিবেশায়ন উপনিবেশায়ন থেকে সামগ্রিক মুক্তির প্রক্রিয়া। স্বাধীনতার সংগ্রাম বিউপনিবেশায়নের একটি সংকীর্ণ ও রাজনৈতিক রূপ। যেমন, বাংলাদেশের রাজনৈতিক স্বাধীনতা ১৯৭১ সালে অর্জিত হলেও এখানে বিউপনিবেশায়ন এখনো শেষ হয়নি কেননা আজ অবধি বাংলাদেশ চলছে ব্রিটিশ উপনিবেশক শ্রেণীর রেখে যাওয়া নিপীড়ক শাসন ব্যবস্থা, বিচার ব্যবস্থা, পুলিশি ব্যবস্থার মধ্য দিয়ে, যা ব্রিটিশরা তৈরি করেছিল শাসন তথা শোষণের স্বার্থে ও সর্বোচ্চ মুনাফা অর্জনের লক্ষ্যে, সর্বোপরি মুক্তিকামী জনতাকে দমিয়ে রাখতে।  ফ্রানৎস ফানোঁ র মতো চিন্তাবিদদের মতে, বিউপনিবেশায়ন বলতে উপনিবেশক শক্তির কাছ থেকে শুধু রাজনৈতিক স্বাধীনতা বোঝায় না সেই সাথে গোটা সমাজের সর্বসাধারণের বুদ্ধিবৃত্তিক, সাংস্কৃতিক, ভাষিক, মানসিক, ও অর্থনৈতিক মুক্তি বোঝায় এবং সেই লক্ষ্যে উপনিবেশক শাসক শ্রেণীর রেখে যাওয়া শাসন ব্যবস্থা, শিক্ষা ব্যবস্থা, বিচার ব্যবস্থা, আইনি কাঠামোর নতুন পরিগঠন বোঝায়। বিউপনিবেশায়নের ক্ষেত্রে সাংস্কৃতিক হীনম্মন্যতা, উপনিবেশী মানসিকতা পরিত্যাগপূর্বক সর্বসাধারণের বুদ্ধিবৃত্তিক, মানসিক, ভাষিক, গণতান্ত্রিক বিকাশকে অত্যন্ত গুরুত্ব দেওয়া হয়।  কারণ এগুলো ছাড়া স্বাধীনতা শুধু শ্বেতাঙ্গ শাসক ও শোষক পরিবর্তন করে কালো বা বাদামী শাসক ও শোষকের ক্ষমতায় অভিষিক্তকরণ বোঝায় এবং নতুন অভ্যন্তরীণ উপনিবেশায়নের সূচনা বোঝায়।
বিউপনিবেশায়ন-পরবর্তি সংস্থা
ইতিহাস এবং সংস্কৃতিগত কারণে প্রাক্তন ঔপনিবেশিক শক্তিসমূহ তাদের পূর্বের উপনিবেশগুলিকে অন্তর্ভুক্ত করে কিছু সংস্থা তৈরি করেছিল। সংস্থাসমূহে সদস্যপদ স্বেচ্ছায় হলেও কোনও সদস্য রাষ্ট্র যদি কিছু উদ্দেশ্যমূলক মানদণ্ড (যা সাধারণত গণতান্ত্রিক শাসনব্যবস্থার জন্য প্রয়োজনীয়) হারায় তবে সদস্যপদ বাতিল হয়ে যেতে পারে। সংস্থাগুলি সংশ্লিষ্ট দেশগুলির মধ্যে সাংস্কৃতিক, অর্থনৈতিক এবং রাজনৈতিক উদ্দেশ্যগুলি পরিবেশন করলেও এই জাতীয় কোনও সংস্থা তার নিজস্ব অধিকারে সত্তা হিসাবে রাজনৈতিকভাবে বিশিষ্ট হয়ে উঠেনি।
নীরদচন্দ্র চৌধুরী
নীরদচন্দ্র চৌধুরী (জন্ম: ২৩ নভেম্বর, ১৮৯৭ - মৃত্যু: ১ আগস্ট, ১৯৯৯) একজন খ্যাতনামা দীর্ঘজীবী বাঙালি মননশীল লেখক ও বিশিষ্ট চিন্তাবিদ। স্কলার এক্সট্রাঅর্ডিনারী শীর্ষক ম্যাক্স মুলারের জীবনী লিখে ১৯৭৫ খ্রিষ্টাব্দে নীরদচন্দ্র চৌধুরী ভারত সরকার প্রদত্ত দ্বিতীয় সর্বোচ্চ সাহিত্য সম্মাননা হিসেবে সাহিত্য অকাদেমি পুরস্কার লাভ করেন। তিনি তার ঐতিহাসিক দৃষ্টিভঙ্গি ও তির্যক প্রকাশভঙ্গির জন্য বিশেষভাবে আলোচিত ছিলেন।
কর্মজীবন
উপেন্দ্র নারায়ণ চৌধুরী ও সুশীলা সুন্দরী চৌধুরানীর ৮ সন্তানের মধ্যে দ্বিতীয় নীরদ চৌধুরী তৎকালীন ব্রিটিশ ভারতের অবিভক্ত বাংলা (বর্তমান বাংলাদেশের) কিশোরগঞ্জ জেলার কটিয়াদীতে ১৮৯৭ খ্রিষ্টাব্দের ২৩ নভেম্বর জন্মগ্রহণ করেন। তিনি বাংলাদেশের কিশোরগঞ্জ এবং কলকাতায় পড়াশোনা করেছেন। এফএ পরীক্ষা পাশ করে তিনি কলকাতার রিপন কলেজে (বর্তমান সুরেন্দ্রনাথ কলেজ) অন্যতম বাঙালি লেখক বিভূতিভূষণ বন্দ্যোপাধ্যায়ের সাথে একত্রে ভর্তি হন। এরপর নীরদ কলকাতার অন্যতম খ্যাতিমান স্কটিশ চার্চ কলেজে ইতিহাস বিভাগে ভর্তি হন। ১৯১৮ খ্রিষ্টাব্দে কলকাতা বিশ্ববিদ্যালয়ের অধীন স্কটিস চার্চ কলেজের ছাত্র হিসেবে তিনি ইতিহাসে সম্মানসহ স্নাতক ডিগ্রি অর্জন করেন এবং মেধা তালিকায় নিজের স্থান করে নেন। স্কটিশ চার্চ কলেজের সেমিনারে ভারতবর্ষের অতিপরিচিত ব্যক্তিত্ব ও ইতিহাসবেত্তা প্রফেসর কালিদাস নাগের সাথে অংশগ্রহণ করেন। স্নাতক ডিগ্রি অর্জনের পর তিনি কলকাতা বিশ্ববিদ্যালয়ে মাস্টার্স ডিগ্রিতে ভর্তি হলেও ১৯২০-এর অনুষ্ঠিত এম. এ. পরীক্ষায় অংশ না নেয়ায় স্নাতকোত্তর ডিগ্রি অর্জন করতে পারেন নি। এখানেই তার প্রাতিষ্ঠানিক শিক্ষার ইতি। ইতোমধ্যে ১৯১৭ খ্রিষ্টাব্দে Objective Methods in History শিরোনামে একটি তাত্ত্বিক প্রবন্ধ রচনা করেন|
নীরদ চৌধুরীর কর্মজীবনের সূত্রপাত হয় ব্রিটিশ-ভারতীয় সেনাবাহিনীর হিসাবরক্ষণ অধিদপ্তরে একজন কেরাণী হিসেবে। চাকুরির পাশাপাশি একই সময়ে তিনি বিভিন্ন ধরনের প্রবন্ধ রচনা করতে থাকেন। জনপ্রিয় সাময়িকীগুলোতে নিবন্ধ পাঠানোর মাধ্যমে লেখার জগতে অংশগ্রহণ করতে শুরু করেন। তার প্রথম নিবন্ধটি ছিল অষ্টাদশ শতকের বিখ্যাত বাঙালি কবি ভারত চন্দ্রের উপর। এই নিবন্ধটি ঐ সময়ে কলকাতা থেকে প্রকাশিত বিখ্যাত ইংরেজি সাময়িকী "মডার্ন রিভিউ"-তে স্থান পায়। ইতোমধ্যে ১৯২৪ সালে তার মাতা সুশীলা সুন্দররানী চৌধুরানী পরলোকগমন করেন।
নীরদ চৌধুরী হিসাবরক্ষণ অধিদপ্তর থেকে অল্প কিছুদিন পরই চাকুরি ত্যাগ করেন এবং সাংবাদিক ও সম্পাদক হিসেবে নতুন কর্মজীবন শুরু করেন। ঐ সময়ে কলকাতা কলেজ স্কয়ারের কাছাকাছি মির্জাপুর স্ট্রিটে অন্যতম লেখক - বিভূতিভূষণ বন্দ্যোপাধ্যায় ও দক্ষিণারঞ্জন মিত্র মজুমদারের সাথে একত্রে বোর্ডার হিসেবে ছিলেন। তিনি তখনকার সময়ে অত্যন্ত জনপ্রিয় ইংরেজি ও বাংলা সাময়িকী হিসেবে মডার্ন রিভিউ, প্রবাসী এবং শনিবারের চিঠিতে সম্পাদনা কর্মে সম্পৃক্ত ছিলেন। এছাড়াও, তিনি দুইটি ক্ষণস্থায়ী অথচ উচ্চস্তরের সাময়িকী - সমসাময়িক এবং নতুন পত্রিকা প্রতিষ্ঠা করেছিলেন। ১৯২৬ খ্রিষ্টাব্দে দ্য মডার্ন রিভিউ পত্রিকায় রমানন্দ চ্যাটার্জির অধীনে সহকারী সম্পাদকের চাকুরি গ্রহণ করেন। ১৯২৭-এ বাংলা সাময়িকী শনিবারের চিঠি সম্পাদক পদের দায়িত্ব গ্রহণ করেন। এ বছরই রবীন্দ্রনাথের সাথে তার সৌজন্য সাক্ষাৎ ঘটে।
নীরদ চৌধুরী ১৯৩২ খ্রিষ্টাব্দে লেখিকা অমিয়া ধর (পরবর্তীতে অমিয়া চৌধুরানী)র সঙ্গে পরিণয় সূত্রে আবদ্ধ হন। তাদের সংসারে তিনটি পুত্র সন্তানের জন্ম হয়। তার মধ্যম পুত্র কীর্তি নারায়ণ চৌধুরী খ্যাতনামা ইতিহাসবিদ। জ্যেষ্ঠ পুত্র ধ্রুব নারায়ণ পিতার অনেক অপ্রকাশিত লেখা সম্পাদনা করে প্রকাশ করেছেন। পৃথ্বী তাদের কনিষ্ঠ সন্তান।
১৯৩৭ খ্রিষ্টাব্দে নীরদচন্দ্র চৌধুরী ভারতের স্বাধীনতা আন্দোলনে সংশ্লিষ্ট রাজনীতিবিদ শরৎ চন্দ্র বসুর একান্ত সচিব হিসেবে চাকুরি গ্রহণ করেন। ফলশ্রুতিতে তিনি খ্যাতিমান মহাপুরুষ যেমন: মহাত্মা গান্ধী, জওহরলাল নেহরু, নেতাজী সুভাষ চন্দ্র বসু-সহ অনেক খ্যাতিমান রাজনৈতিক নেতাদের সংস্পর্শ পান। ভারতীয় রাজনীতির অভ্যন্তরে কাজ করার দরুন ও রাজনীতির সাথে নিবীড় ঘনিষ্ঠতা থাকায় ভারতের স্বাধীনতা আন্দোলনের চূড়ান্ত পরিণতি সম্বন্ধে সন্দিহান হন। নীরদ চন্দ্র চৌধুরী স্বাধীনতা আন্দোলনে সংশ্লিষ্ট ভারতীয় রাজনৈতিক নেতৃত্বের ভূমিকা নিয়েও প্রশ্ন তোলেন। এ পর্যায়ে তিনি বাংলা ভাষায় লেখালিখি ছেড়ে দেন।
সচিব হিসেবে কাজ করার পাশাপাশি নীরদচন্দ্র চৌধুরী বাংলা ও ইংরেজি দৈনিক, সাময়িকীগুলোতে প্রবন্ধ রচনা প্রকাশ করতে থাকেন। এছাড়াও, তিনি অল ইন্ডিয়া রেডিও'র (এআইআর) কলকাতা শাখার রাজনৈতিক বিশ্লেষক হিসেবে নিযুক্ত ছিলেন। ১৯৪১ খ্রিষ্টাব্দে নীরদ চৌধুরী অল ইন্ডিয়া রেডিও'র দিল্লী শাখায় কর্মজীবন শুরু করেছিলেন। বিশেষভাবে উল্লেখ্য যে, প্রখ্যাত সম্পাদক, ঐতিহাসিক এবং ঔপন্যাসিক খুশবন্ত সিং নীরদচন্দ্র চৌধুরী'র বন্ধু ছিলেন। The Autobiography of an Unknown Indian প্রকাশ করেন ১৯৫১ খ্রিষ্টাব্দে। ১৯৫৫-তে প্রথমবারের মতো বিদেশযাত্রা; এ দফায় তিনি ইংল্যান্ড, ফ্রান্স ও ইতালি ভ্রমণ করেন। A Passage to England প্রকাশ করেন ১৯৫৯ খ্রিষ্টাব্দে এবং The Continent of Circe খ্রিষ্টাব্দে। ১৯৬৬ খ্রিষ্টাব্দে ‘The Continent of Circe: An Essay on the Peoples of India’ বইটির জন্য "Duff Cooper Memorial" পুরস্কার লাভ করেন। The Intellectual in India প্রকাশিত হয় ১৯৬৭ খ্রিষ্টাব্দে।
নীরদ চৌধুরী ভারত ত্যাগ করে ইংল্যান্ডের অক্সফোর্ডে পাড়ি জমান ১৯৭০ খ্রিষ্টাব্দে। এসময় Scholar Extraordinary বইটি লেখার কাজে হাত দেন। বইটি ''Scholar Extraordinary. The Life of Professor the Right Honourable Friedrich Max Muller, P.C. প্রচ্ছদনামে ১৯৭৪ খ্রিষ্টাব্দে প্রকাশিত হয়। ইতোমধ্যে ভারতীয় জীবনযাত্রার এক অতি সুন্দর প্রতিচ্ছবি সংবলিত গ্রন্থ To Live or Not to Live প্রকাশিত হয় ১৯৭১ খ্রিষ্টাব্দে। ১৯৭৫, ১৯৭৬ এবং ১৯৭৯ খ্রিষ্টাব্দে যথাক্রমে প্রকাশ করেন তিনটি গুরুত্বপূর্ণ বই: Clive of India. A Political and Psychological Essay, Culture in the Vanity Bag. Clothing and Adornment in Passing and Abiding India এবং Hinduism. A Religion to Live By''।
নীরদ চৌধুরীর মহান কীর্তি ''Thy Hand! Great Anarch! India: 1921—১৯৫২'' নামীয় গ্রন্থটি। এই গ্রন্থটি ১৯৮৭ তে প্রকাশিত হয়। তখন তার বয়স নব্বুই। এ বয়সে তার দৈহিক এবং মানসিক কর্মক্ষমতা অটুট ছিল। পাণ্ডিত্য ও মণীষার স্বীকৃতিস্বরূপ ১৯৯০ খ্রিষ্টাব্দে অক্সফোর্ড বিশ্ববিদ্যালয় তাকে সম্মানসূচক ডক্টরেট ডিগ্রী প্রদান করে। ১৯৯২-এ ইংল্যান্ডের রাণী তাকে কমান্ডার অব দি অর্ডার অব ব্রিটিশ এম্পায়ার (সিবিই) উপাধি অর্পণ করেন।
১৯৯৯ খ্রিষ্টাব্দে তৃতীয় সহস্রাব্দের প্রাক্কালে - ১০১ বৎসর বয়সে - নীরদচন্দ্র চৌধুরী অক্সফোর্ডে নিজ বাসগৃহে মৃত্যুবরণ করেন।
উল্লেখযোগ্য কর্ম
নীরদচন্দ্র চৌধুরী'র প্রধান সাহিত্যকর্ম দি অটোবায়োগ্রাফি অব অ্যান আননোন ইন্ডিয়ান (আইএসবিএন ০-২০১-১৫৫৭৬-১) ১৯৫১ খ্রিষ্টাব্দে প্রকাশিত হয়। এর ফলে তিনি সেরা ভারতীয় ইংরেজি লেখকের তালিকায় অন্তর্ভুক্ত হন। নতুন ও স্বাধীন দেশ হিসেবে ভারতের বিচার ব্যবস্থাকে কটাক্ষ করে বইটি উৎসর্গ করেন তিনি।
প্রকৃতপক্ষে বইয়ের উৎসর্গ অংশে বলা হয়েছে - অনেক ক্ষুদ্ধ ভারতীয়দের অভিমত: রাজনৈতিক এবং আমলাতন্ত্র প্রতিষ্ঠার লক্ষ্যে নব্য সাম্রাজ্যবাদের অনুকরণমাত্র।
নীরদ চৌধুরী সরকারি চাকুরি থেকে বহিস্কৃত হয়েছিলেন, ফলে অবসর ভাতা থেকেও বঞ্চিত হয়েছিলেন। কালো তালিকাভুক্ত লেখক হিসেবে চিহ্নিত হন এবং জোরপূর্বক নতুন জীবনে গমন করতে বাধ্য হয়েছিলেন। তিনি ভারত সরকার নিয়ন্ত্রিত অল ইন্ডিয়া রেডিও'র রাজনৈতিক ভাষ্যকার হিসেবে আইনের বিরুদ্ধাচরণ করেছেন যা প্রজাতন্ত্রের কর্মচারীদের জন্য সম্পূর্ণরূপে নিষিদ্ধ ছিল।
নীরদ চৌধুরী পরবর্তীতে অবশ্য বলেছিলেন যে তিনি বিভ্রান্ত হয়েছিলেন। তার বন্ধু, সম্পাদক, ঐতিহাসিক এবং ঔপন্যাসিক খুশবন্ত সিংয়ের মতে, "বইয়ের উৎসর্গটির বিষয়বস্তু ছিল প্রকৃতপক্ষে ব্রিটিশ শাসকগোষ্ঠীর প্রতি নিন্দাজ্ঞাপন করা যা আমাদেরকে সাম্যের দিকে ধাবিত করতে পারেনি।" - গ্রান্তা নিবন্ধে চৌধুরীর ভাষ্য। "প্রতিকল্প হিসেবে প্রর্দশনস্বরূপ তিনি বোঝাতে চেয়েছিলেন যে, প্রাচীন রোমের সাথে সমান্তরাল পথে পা রাখছে ভারত।"
১৯৫৫ খ্রিষ্টাব্দে ব্রিটিশ কাউন্সিল এবং বিবিসি যৌথভাবে নীরদ চন্দ্র চৌধুরীকে ৮ সপ্তাহের জন্য ইংল্যান্ড ভ্রমনের আয়োজন করে। তিনি বিবিসিতে বক্তৃতা পাঠ করতে সম্মত হন। ব্রিটিশ জীবনধারার উপর নীরদ চৌধুরী আটটি বক্তৃতামালা প্রদান করেন। পরবর্তীতে ঐ বক্তৃতাগুলোই একত্রিত করে প্যাসেজ টু ইংল্যান্ড বইয়ে প্রকাশ করা হয়। ই.এম.ফরস্টার এ বিষয়ের সমালোচনা-ভাষ্য ও তার দৃষ্টিভংগী দ্য টাইমস্ লিটারেরী সাপ্লিমেন্টে প্রকাশ করেন।
১৯৬৫ খ্রিষ্টাব্দে তার রচিত দ্য কন্টিনেন্ট অব সার্স গ্রন্থটি ১ম এবং একমাত্র ভারতীয় হিসেবে ডাফ কুপার প্রাইজ অর্জনে সহায়তা করে।
১৯৭২ খ্রিষ্টাব্দে মার্চেন্ট আইভরী প্রোডাকশনের ব্যানারে এডভেঞ্চার অব এ ব্রাউন ম্যান ইন সার্চ অব সিভিলাইজেশন শীর্ষক ডকুমেন্টারী ফিল্ম বা প্রামাণ্য চিত্রে নীরদ চন্দ্র চৌধুরীকে উপজীব্য করে তৈরী করা হয়।
নীরদ চৌধুরী ১৯৮৮ খ্রিষ্টাব্দে দাই হ্যান্ড, গ্রেট আনার্ক শীর্ষক নিজের জীবনের শেষভাগ নিয়ে আত্মজীবনী প্রকাশ করেন। ১৯৯২ সালে তিনি ব্রিটেনের রাণী ২য় এলিজাবেথ কর্তৃক সম্মানিত হন এবং অর্ডার অব দ্য ব্রিটিশ এম্পায়ার উপাধীতে ভূষিত হন। ১৯৯৭ খ্রিষ্টাব্দে নিজের শতবর্ষে সর্বশেষ বই হিসেবে থ্রী হর্সম্যান অব দ্য নিউ এপোক্যালিপস প্রকাশ করেন।
গ্রন্থাবলি
তিনি ইংরেজি ও বাংলা উভয় ভাষায়ই লিখেছেন। ইংরেজিতে তার প্রকাশিত গ্রন্থের সংখ্যা ১১; বাংলায় ৫। এছাড়া বিভিন্ন প্রবন্ধ-নিবন্ধ সংকলন হিসেবে প্রকাশিত হয়েছে। উপরোল্লিখিত গ্রন্থগুলো ছাড়াও তার কিছু অপ্রকাশিত, বিশেষ করে অগ্রন্থিত রচনা রয়ে গেছে। এগুলো ১৯৩০-৫০ কালপর্বে বিভিন্ন পত্র-পত্রিকায় প্রকাশিত হলেও অদ্যাবধি গ্রন্থাকারে প্রকাশিত হয়নি। তার গ্রন্থগুলোর প্রথম সংস্করণ বেশিরভাগ লন্ডন ও ভারত থেকে প্রকাশিত। কেবল ফয়জুল লতিফ চৌধুরী সংকলিত নীরদচন্দ্র চৌধুরীর বাংলা প্রবন্ধ গ্রন্থটি ঢাকা থেকে প্রকাশিত।
দেহাবসান
নীরদ সি. চৌধুরী মৃত্যুর পূর্ব পর্যন্ত একজন সৃষ্টিশীল এবং স্বাধীনচেতা লেখক হিসেবেই পরিগণিত ছিলেন। ৯৯ বছর বয়সে তার শেষ বই প্রকাশিত হয়। ১৯৯৪ খ্রিষ্টাব্দে তার স্ত্রী অমীয়া চৌধুরী অক্সফোর্ডে মারা যান। ১৯৯৯ খ্রিষ্টাব্দে ইংল্যান্ডের অক্সফোর্ডেই নিজের ১০২তম জন্মদিনের দু'মাস পূর্বে পরলোকগমন করেন ক্ষণজন্মা সাহিত্যিক ও চিন্তাবিদ নীরদ চন্দ্র চৌধুরী।
মেলিয়া (অ্যাপোলোর সঙ্গী)
প্রাচীন গ্রিক ধর্ম ও পুরাণে মেলিয়া (ইংরেজি: Melia, প্রাচীন গ্রিক: Μελία) হচ্ছেন টাইটান ওশেনাসের একজন কন্যা, অ্যাপোলোর সঙ্গী, এবং অ্যাপোলোর দ্বারা থিবীয় বীর ও দেবদূত টেনেরাস এর মাতা । তিনি একই সাথে থিবীয় নদী ইসমেনাস এর দেবতা ইসমেনাস এর মা (বা বোন) ছিলেন। মেলিয়া থিব্‌সের একটি গুরুত্বপূর্ণ কাল্ট চরিত্র ছিলেন। তাকে থিব্‌সের এপোলোর মন্দির ইসমেনিয়নে পূজা করা হত, এবং নিকটস্থ একটি ঝরনার সাথে তাকে সম্পর্কিত করা হত।
পুরাণ
খ্রিস্টপূর্ব ৬ষ্ট শতকের শেষ দিক ও ৫ম শতকের প্রথম দিকের থিবীয় কবি পিন্ডার বলেন, মেলিয়া হচ্ছেন ওশেনাস এর কন্যা, এবং অ্যাপোলো এর দ্বারা থিবীয় বীর ও দেবদূৎ টেনেরাস এর মাতা। এছাড়া তিনি মেলিয়া অফ দ্য গোল্ডেন স্পিন্ডল নামে পরিচিত। খ্রিস্টীয় ২য় শতকের কবি পসানিয়াস মেলিয়া সম্পর্কিত আরও পূর্ণাঙ্গ বিবরণ দেন। তিনি বলেন, মেলিয়া অপহৃত হন, এবং মেলিয়ার বাবা ওশেনাস তার পুত্র ক্যান্থাসকে তার খোঁজ করার নির্দেশ দেন। থিব্‌সে অ্যাপোলো-এর দ্বারা ধৃত অবস্থায় মেলিয়া-কে খুঁজে পাওয়া যায়। ক্যান্থাস অ্যাপোলোর কাছ থেকে মেলিয়াকে ছাড়াতে ব্যর্থ হয়ে অ্যাপোলোর স্যাঙ্কচুয়ারিতে আগুন লাগান। তাতে অ্যাপোলো রেগে গিয়ে ক্যান্থাসকে তীর ছুড়ে হত্যা করেন। পসানিয়াসের মতে, টেনেরাস (যাকে অ্যাপোলো স্বর্গীয়তার শিল্প দান করেছিলেন) ছাড়াও মেলিয়া ও অ্যাপোলোর ইসমেনাস নামে আরেক পুত্র ছিল, যার নামে থিব্‌সের নদী ইসমেনাসের নামকরণ করা হয়। পসানিয়াসের লেখা মেলিয়া এবং ক্যান্থাসের-এর গল্প, ইউরোপা আর ক্যাডামস-এর আরও বিখ্যাত গল্পটির প্রায় সমান্তরাল, যেখানে ক্যাডমাস থিব্‌সেরই প্রতিষ্ঠাতা ও প্রথম রাজা। মেলিয়ার মত, ইউরোপা একজন অলিম্পীয় দেবতার দ্বারা অপহৃত হয় (এই ক্ষেত্রে জিউস), এবং তার ভাই ক্যাডমাসকে তার বাবা নির্দেশ দেন ইউরোপাকে দেশে ফিরিয়ে আনার জন্য, যিনি ক্যান্থাসের মতই ব্যর্থ হন। ফন্টেনরোজের মতে থিবীয় মেলিয়া ও ইউরোপার মধ্যে আরও মিল রয়েছে। মেলিয়ার মত ইউরোপাও একজন ওশেনিড বা ওশেনাস কন্যা। খ্রিস্টপূর্ব ৫ম শতকের পৌরাণিক ফেলেসাইডিসের মতে, তার সাধারণ পিতা এজিনরের মেলিয়া নামে একজন কন্যা ছিল যার সাথে দানাউসের বিবাহ হয়। আবার পৌরাণিক অ্যাপোলোডোরাসের মতে, দানাউসের স্ত্রীদের একজনের নাম ছিল ইউরোপা। মেলিয়ার গল্পের অন্য সংস্করণও আছে। কিছু কিছু ঐতিহ্য অনুসারে থিবীয় মেলিয়া আর ইসমেনাস ভাইবোন, মাতা-পুত্র নন। পিন্ডারের একটি ভাষ্য অনুসারে ইসমেনাস হল মেলিয়ার ভাই। অক্সিরিংকাস প্যাপিরি অনুসারে, থিব্‌সে প্রথম ভ্রাতৃহত্যা ঘটে যখন মেলিয়ার দুই ভাই ইসমেনাস ও ক্ল্যাটিয়াস (ক্যান্থাস নামের বিকৃত রূপ?) একে অপরের সাথে যুদ্ধ করে।
মেলিয়ার গল্পের আরেকটি সংস্করণ থিবীয় এম্ফিয়নের সাথে সম্পর্কিত। ফেরেসাইডিস বলেন, মেলিয়া ছিলেন থিব্‌সরাজ অ্যাম্ফিয়ন ও তার স্ত্রী ট্যান্টালাসকন্যা নাইওবীর একজন কন্যা। পরবর্তী উৎস্যগুলো থেকে জানা যায়, তাদের এক পুত্রের নাম ইসমেনাস ছিল। ক্যান্থাসের মত অ্যাম্ফিয়নকেও অ্যাপোলো তীর ছুড়ে হত্যা করেন, কারণ তিনিও তার মন্দিরে আক্রমণ করেছিলেন।
এদিকে খ্রিস্টপূর্ব ৩য় শতকের কবি ক্যালিমেকাস বলেন, থিব্‌সের মেলিয়া আসলে অশেনাসের কন্যা, আর পৃথিবীতে জন্মানো এক মেলিয়াই নিম্ফ। হেসিয়ডের মতে মেলিয়াইরা হল অ্যাশ বৃক্ষ নিম্ফ। ক্রোনাস যখন পিতা ইউরেনাস (আকাশ)-কে ক্যাস্ট্রেট করে, তখন তার রক্ত গাইয়া বা পৃথিবীতে পড়ার ফলে যেমন দৈত্য ও ইরিনিদের জন্ম হয়, তেমনি মেলিয়াই নিম্ফদেরও জন্ম হয়।
কাল্ট
থিব্‌সে অ্যাপোলোর প্রধান স্যাংকচুয়ারি ইসমেনিয়নের কাল্ট উপাসনার একটি প্রধান বিষয় ছিল মেলিয়া। পিন্ডার তার শেষ তিনটি আলাদা আলাদা কবিতায় মেলিয়ার সাথে থিব্‌সের স্যাংকচুয়ারির সম্পর্কের কথা বলেছেন। একটিতে তিনি ইসমেনিয়নের কথা এবং মেলিয়ার ওশেনাসকন্যা হবার কথা উল্লেখ করেন। আরেকটিতে তিনি বলেন, স্থানীয় নায়িকারা - ক্যাডমাসকন্যা সেমিলি, ইনো বা লিউকোথিয়া, হেরাক্লেসের মা আল্কমিনি মেলিয়ার সাথে স্বর্ণের ত্রিপদীর কোষাগার, অর্থাৎ এডাইটনে যুক্ত হয়। গ্রিক বা রোমান মন্দিরের সুরক্ষিত স্থান, যেখানে কোষাগার থাকে, তাকে এডাইটন বা এডাইটাম বলা হয়। ইসমেনিয়ন স্যাংকচুয়ারির মধ্যকার এডিটনেই সেই কোষাগারটি ছিল, যেখানে সেই ভক্তিমূলক ত্রিপদীটি দান উৎসর্গ করা হয়েছিল। পিন্ডার বলেন, সেই স্থানে মেলিয়ার অমর শয্যা [λέχει] রয়েছে, সেই সাথে তার শিশু-বিছানা রয়েছে যেখানে তিনি সন্তানের জন্ম দিয়েছিলেন। ইসমেনিয়নের নিকটস্থ একটি ঝড়নাকে মেলিয়ার সাথে চিহ্নিত করা হয়, যা ইসমেনাস নদীর উৎস্য। এই ঝড়নাটির কথাই পসানিয়াস উল্লেখ করেছিলেন, যেখানে মেলিয়ার ভাই ক্যান্থাসকে সমাধিস্থ করা হয়।
থিবীয়গণ মনে করেন তারা অ্যাপোলো ও মেলিয়া এর বংশদ্ভূত, বীর টেনেরাস ও ইসমেনাস হয়ে তাদের বংশানু থিবীয়দের মধ্যে বাহিত হয়েছে। লারসনের মতে, অ্যাপোলোর মত একজন সার্বজনীন গ্রিক দেবতার উত্তরাধিকত্ব তাদের মর্যাদা বৃদ্ধি করে, এবং তারা অন্যান্য গ্রিকদের সাথে নিজেদেরকে সম্পর্কিত বলে মনে করে। অন্যদিকে নিম্ফ মেলিয়ার উত্তরাধিকার তাদেরকে স্থানীয় পরিবেশের সাথে সম্পর্ক স্থাপনে সাহায্য করে।
কুসুম কুসুম প্রেম
কুসুম কুসুম প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র । ছবিটির কাহিনীকার ও পরিচালক মুশফিকুর রহমান গুলজার । ছবিতে প্রধান তিনটি চরিত্রে অভিনয় করেছেন মৌসুমী, ফেরদৌস ও রিয়াজ। এছাড়াও কয়েকটি চরিতে অভিনয় করেছেন এটিএম শামসুজ্জামান, প্রবীর মিত্র, খালেদা আক্তার কল্পনা, অমল বোস ও নাসিমা খান ।
সংগীত
কুসুম কুসুম প্রেম  ছবির সংগীত পরিচালনা করেন ইমন সাহা। সিনেমায় নেপথ্য সঙ্গীতশিল্পী হিসেবে ছিলেন কনক চাঁপা, এন্ড্রু কিশোর, মনির খান, পলাশ ও সেলিম চৌধুরী।
নিসপাল সিং
নিসপাল সিং টলিউডে একজন ভারতীয় প্রযোজক। সুরিন্দর ফিল্মসের ব্যানারে তিনি চলচ্চিত্র ও সিরিয়াল নির্মাণ করেন। তিনি টলিউডের জনপ্রিয় অভিনেত্রী কোয়েল মল্লিককে বিয়ে করেছেন।
জঙ্গলখাইন উচ্চ বিদ্যালয়
জঙ্গলখাইন উচ্চ বিদ্যালয় চট্টগ্রাম জেলার পটিয়া উপজেলার অন্তর্গত একটি মাধ্যমিক বিদ্যালয়।
ইতিহাস
১৯৪৬ সালে এই বিদ্যালয়টি প্রতিষ্ঠিত হয়। ১৯৭৭ সালে এসএসসি পর্যায়ে পাঠদান চালু হয়।
গাই ওভারটন
গাই উইলিয়াম ফিটজরয় ওভারটন (Guy Overton; জন্ম: ৮ জুন, ১৯১৯ - মৃত্যু: ৭ সেপ্টেম্বর, ১৯৯৩) ডুনেডিন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও আম্পায়ার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শুরুরদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন গাই ওভারটন।
প্রথম-শ্রেণীর ক্রিকেট
সাউথল্যান্ডের ভেড়া উৎপাদনকারী ছিলেন গাই ওভারটন। ১৯৪৫-৪৬ মৌসুম থেকে ১৯৫৫-৫৬ মৌসুম পর্যন্ত গাই ওভারটনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ওতাগো দলের পক্ষে খেলেছেন তিনি। সাধারণতঃ তিনি বেশ উত্তম চরিত্রের অধিকারী ছিলেন ও পরিশ্রমী খেলোয়াড় হিসেবে তার যথেষ্ট সুনাম ছিল।
১৯৪০-এর দশকে সাউথল্যান্ডের পক্ষে বেশ কয়েকটি খেলায় অংশ নিয়েছিলেন তিনি। এ পর্যায়ে তিনি ডানহাতি উদ্বোধনী বোলার হিসেবে বোলিং কর্মে অগ্রসর হতেন। এরপর, ওতাগোর পক্ষে প্রথম-শ্রেণীর ক্রিকেটে অভিষেক ঘটে তার। ১৯৪৫-৪৬ মৌসুমে সাউথল্যান্ডের সদস্যরূপে ওতাগোর বিপক্ষে ৪/২৮ ও ৬/১৩ লাভ করেন। এরপর, নর্থ ওতাগোর বিপক্ষে ৪/১২ ও ২/১৩ পান। ওতাগোর সদস্যরূপে সফররত অস্ট্রেলীয় একাদশের বিপক্ষে খেলেন। প্রথম ইনিংসে ৩/৮৬ লাভ করেন। তন্মধ্যে, লিন্ডসে হ্যাসেট প্রথম-শ্রেণীর ক্রিকেটে তার প্রথম শিকারে পরিণত হয়েছিলেন।
১৯৪৬-৪৭ মৌসুমে ওতাগো দলে নিজেকে প্রতিষ্ঠিত করে তোলেন। প্লাঙ্কেট শীল্ডে নিজস্ব প্রথম খেলায় ক্যান্টারবারির বিপক্ষে হ্যাট্রিক লাভ করেন। ১৯৪৯-৫০ মৌসুমের প্লাঙ্কেট শীল্ডের তিন খেলার প্রত্যেকটির প্রথম ইনিংসে পাঁচ কিংবা ছয় উইকেট লাভ করেন। এরফলে, ১৯.০০ গড়ে ১৭ উইকেট নিয়ে প্রতিযোগিতার সর্বোচ্চ উইকেট শিকারীতে পরিণত হন। ১৯৫২-৫৩ মৌসুমের প্লাঙ্কেট শীল্ডে ১৮.৫২ গড়ে ১৯ উইকেট পান ও পরের মৌসুমে দক্ষিণ আফ্রিকা গমনার্থে তাকে নিউজিল্যান্ড দলের সদস্যরূপে অন্তর্ভুক্ত করা হয়।
১৯৫৪-৫৫ মৌসুমে খেলেন। সেন্ট্রাল ডিস্ট্রিক্টসের বিপক্ষে ৭/৮৮ লাভ করেন। ১৯৫৫-৫৬ মৌসুমে দুই খেলায় অংশ নেয়ার পর অবসর গ্রহণ করেন তিনি।
সবমিলিয়ে সমগ্র প্রথম-শ্রেণীর ক্রিকেটে ১৬৯টি উইকেট লাভ করলেও ব্যাট হাতে মাত্র ১৩৭ রান সংগ্রহ করতে পেরেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন গাই ওভারটন। সবগুলো টেস্টই দক্ষিণ আফ্রিকার বিপক্ষে খেলেছিলেন তিনি। ১১ ডিসেম্বর, ১৯৫৩ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ২৯ জানুয়ারি, ১৯৫৪ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।
১৯৫৩-৫৪ মৌসুমে দক্ষিণ আফ্রিকায় তিন টেস্টে অংশ নেন। প্রতিপক্ষীয় দক্ষিণ আফ্রিকার বিপক্ষে সিরিজের প্রথম, দ্বিতীয় ও চতুর্থ টেস্টে অংশ নিয়ে নয় উইকেট দখল করেন। তন্মধ্যে, চতুর্থ টেস্টের প্রথম ইনিংসে এক পর্যায়ে উভয় দিকে বলকে সুইং করে তেরো বলে এক রান দিয়ে তিন উইকেট পেয়েছিলেন। এরফলে, দক্ষিণ আফ্রিকার সংগ্রহ ১২৫/৫ হয়।
নিউজিল্যান্ড দল দেশে ফেরার পথে অস্ট্রেলিয়ায় পদার্পণ করে তিন খেলায় অংশ নেয়। ওয়েস্টার্ন অস্ট্রেলিয়ার বিপক্ষে দ্বিতীয় ইনিংসে ৭/৫২ পান তিনি। তন্মধ্যে, প্রথম তিন উইকেট নয় বলের ব্যবধানে লাভ করেন। এটিই তার খেলোয়াড়ী জীবনের স্বর্ণালী মুহূর্ত ছিল।
অর্জনসমূহ
ডিক ব্রিটেনডেন মন্তব্য করেন যে, নিউজিল্যান্ড ক্রিকেটে ওভারটনের ন্যায় অন্য কেউ মর্যাদাপ্রাপ্ত হননি: তার বিরুদ্ধে কোন খেলোয়াড়কেই বিরূপ মন্তব্য করতে দেখা যায়নি।
ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। ৭ সেপ্টেম্বর, ১৯৯৩ তারিখে ৭৪ বছর বয়সে সাউথল্যান্ডের উইনটন এলাকায় গাই ওভারটনের দেহাবসান ঘটে।
কোরিয়া
কোরিয়া, দক্ষিণ কোরিয়ায় এটি হান্‌গুক (한국) উত্তর কোরিয়ায় চুসন্‌ (조선) নামে পরিচিত, একটি পূর্ব এশীয় অঞ্চল যেখানে ১৯৪৫ সালে দ্বিতীয় বিশ্বযুদ্ধ শেষে জাপানী সাম্রাজ্যের আত্মসমর্পণের পরবর্তীতে বিভিন্ন ঘটনার মাধ্যমে গণতান্ত্রিক গণপ্রজাতন্ত্রী কোরিয়া ও কোরিয়া প্রজাতন্ত্র নামের দুটি নতুন স্বতন্ত্র সার্বভৌম রাষ্ট্রের আত্মপ্রকাশ ঘটার মাধ্যমে অঞ্চলটি বিভাজিত হয়। এই অঞ্চলটি কোরীয় উপদ্বীপে অবস্থিত। কোরিয়া উত্তর-পশ্চিমে রয়েছে গণচীন ও উত্তর-পূর্বে রয়েছে রাশিয়া। কোরীয় প্রণালী ও জাপান সাগর পূর্বে এটিকে জাপান থেকে আলাদা করেছে আর দক্ষিণে এটি আর পূর্ব চীন সাগর দ্বারা তাইওয়ান থেকে আলাদা হয়েছে।
২০০ খ্রিস্টপূর্বে চীনা লিপি গ্রহণ ও খ্রিষ্টাব্দ চতুর্থ শতকে বৌদ্ধ ধর্মের সাথে পরিচয়ের ফলে গভীর প্রভাব দেখা যায় কুগোরিয়া, পেক্‌চেয়, সিল্লা নামক তিন কোরীয় রাজ্যে যা ৫৭ খ্রিস্টপূর্বে রাজা মুনমুয়াং-এর অধীনে প্রথম বারের মতো সিল্লাতে একত্রিত হয়। কিন্তু সিল্লাত ৯৩৫ খ্রিস্টবাদে গোরীয়র অধীনে চলে যায়। গোরীয় একটি অত্যন্ত সভ্য রাজ্যে পরিণত হয় এবং তারা চৌদ্দ শতকের দিকে জিকজি নামক কোরীয় বৌদ্ধ নথি তৈরি করে। তের শতকে চেঙ্গিস খানের মঙ্গোলরা কোরিয়া আবিষ্কার করে এর ফলে কিছুদিনের মধ্যেই কোরিয়া নির্বল রাষ্ট্রে পরিণত হয়, মঙ্গোলরা কোরিয়াকে বাধ্য করে অধীনস্থ রাষ্ট্র হওয়ার জন্য। মঙ্গোল সাম্রাজ্যের পতনের পর কোরিয়ায় রাজনৈতিক শত্রুতা ভীষণভাবে বাড়তে থাকে। এর মধ্যে মিংদের মিত্র হোসেয়ানরাই পরবর্তীতে কোরিয়া লাভ করে।
হোসেয়ান ২০০ বছরে আপেক্ষিক শান্তি প্রতিষ্ঠা করতে সফল হয়। ১৪ শতকে হোসেয়ান রাজা মহান রাজা সেজোং কোরীয় হাঙ্গুল বর্ণমালা সৃষ্টি করেন এবং কনফুসিয়াসের কনফুসীয় নৈতিকতা বিকাশে সহয়তা করেন। কিন্তু এই রাজবংশ পরবর্তী সময়ে তার বিচ্ছিন্ন নীতি গ্রহণ করার কারণে পশ্চিমদের দ্বারা “বনবাসী রাজ্য” বলে অভিহিত হতো। উনিশ শতকের শেষ অবধি, দেশটি জাপানের উপনিবেশ নকশা সফল করার একটি লক্ষ্যবস্তুতে পরিণত হয়। ১৯১০ সালে কোরিয়া জাপানের অধীনে চলে যায় এবং তারা ১৯৪৫ সাল নাগাদ পর্যন্ত জাপান কর্তৃক শাসিত হয়।
১৯৪৫ সালে, সোভিয়েত ইউনিয়ন ও মার্কিন যুক্তরাষ্ট্র দ্বিতীয় বিশ্বযুদ্ধ পরবর্তী পরিণামে জাপানীদের আত্মসমর্পণকে মেনে নেয় ও একমত পোষণ করে। এসময় তারা কোরিয়াকে ৩৮তম সমান্তরাল রেখা অনুযায়ী বিভক্ত করে যায় যার উত্তর ভাগ পরে সোভিয়েতদের অধীনে আর দক্ষিণ ভাগ মার্কিনদের অধীনে। কোরিয়ার শিক্ষার হার শতকরা ৯৮.৩ ভাগ।
সদিচ্ছা শ্রেষ্ঠ
সদিচ্ছা শ্রেষ্ঠ( सदिच्छा श्रेष्ठ; জন্ম ২৩ নভেম্বর ১৯৯১) হলেন নেপালি সৌন্দর্য প্রতিযোগিতার একজন শিরোপাধারী যিনি মিস নেপাল ওয়ার্ল্ড ২০১০ প্রতিযোগিতায় এই মুকুট অর্জন করেছেন। তিনি ২০১০ সালের অক্টোবরে মিস ওয়ার্ল্ডে নেপালের প্রতিনিধিত্ব করেছিলেন। তিনি মিস পার্সোনালিটি, মিস বেস্ট ওয়াক এবং মিস ফটোজেনিক খেতাবও জিতেছিলেন। মিস নেপালের ইতিহাসে তিনিই একমাত্র প্রতিযোগী যিনি একাই সর্বাধিক সংখ্যক উপশিরোপা অর্জন করেছেন। তিনি ভাও শীর্ষ ১০ কলেজ নারী প্রতিযোগিতাতেও পুরস্কৃত হয়েছেন। তিনি ড্যান্সিং উইথ দ্য স্টার্স নেপালের ১ম মরসুমের (২০২০) অন্যতম সঞ্চালিকা।
তিনি নেপাল পর্যটন বর্ষ ২০১১-এর শুভেচ্ছাদূত। তিনি নেপাল পর্যটন বর্ষের প্রচারের জন্য মধ্যপ্রাচ্যেও ভ্রমণ করেছিলেন।
শিক্ষাজীবন
সদিচ্ছা শ্রেষ্ঠ ২০০০ সালে নেপালের বানেশ্বরের এন.কে. সিং মেমোরিয়াল ইপিএস মাধ্যমিক বিদ্যালয় থেকে এসএলসি সম্পন্ন করেছেন।
পরে তিনি ব্যাংককের এশিয়ান ইনস্টিটিউট অফ টেকনোলজি থেকে এমবিএ শেষ করেছেন।
কর্মজীবন
তিনি এসট্রাভেলস ডটকমে বাণিজ্যিক যোগাযোগ কর্মকর্তা হিসাবেও কাজ করছেন। একই সাথে, তিনি নেপালের এভারেস্ট ব্যাংকের ব্র্যান্ড অ্যাম্বাসেডরও হয়েছেন।
হুলিও কোর্তাজার
প্রাথমিক জীবন
হুলিও কোর্তাজারের পিতার নাম হুলিও হোসে কোর্তাজার এবং মাতা মারিয়া এরমিনিয়া দেসকোত্তে। ১৯১৩ সালে তারা আর্জেন্টিনা থেকে বেলজিয়ামের ব্রাসেল্‌সে চলে আসেন। সেখানে ১৯১৪ সালের ২৬ আগস্ট কোর্তাজার জন্মগ্রহণ করেন। সে সময় বেলজিয়াম কাইজার দ্বিতীয় উইলহেমের শাসনাধীন জার্মানির অধীনে ছিল। পরবর্তীতে কোর্তাজারের পিতামাতা জুরিখে নিরপেক্ষ এলাকায় চলে যান। সেখানে কোর্তাজারের মায়ের বাবা-মা তাদের আশ্রয় দেন। পরবর্তী দুই বছর তারা সুইজারল্যান্ডে কাটান। জুরিখ থেকে তারা জেনেভায় চলে যান। সেখান থেকে তারা বার্সেলোনায় গমন করেন। খুব অল্পদিন সেখানে থেকে ১৯১৯ সালে তারা বুয়েনোস আইরেসে চলে যান এবং সেখানেই স্থায়ী হন।
থার্ড পারসন সিঙ্গুলার নাম্বার
থার্ড পারসন সিঙ্গুলার নাম্বার (বাংলা অর্থ তৃতীয় ব্যক্তি একবচন সংখ্যা) ২০০৯ সালের ১১ ডিসেম্বর মুক্তিপ্রাপ্ত একটি বাংলাদেশী চলচ্চিত্র। ইমপ্রেস টেলিফিল্ম এর এই চলচ্চিত্রটি পরিচালনা করেছেন স্বনামধন্য নাট্যকার মোস্তফা সরয়ার ফারুকী। চলচ্চিত্রের প্রধান তিনটি চরিত্র অভিনয় করেছেন নুসরাত ইমরোজ তিশা, মোশাররফ করিম ও তপু। এছাড়াও বিভিন্ন চরিত্রে অভিনয় করেছেন আবুল হায়াত, এশা, শুভেচ্ছা, রানী সরকার সহ আরও অনেকে।
কাহিনী সংক্ষেপ
তার শক্তিই ছিল তার দুর্বলতা। তার দুর্বলতার মাঝেই ছিল তার শক্তির আধার। তার অতিতের গর্ভে ছিল তার ভবিষ্যতের বীজ। তার ভবিষ্যত পুরাবৃত্তি করেছিলো অতীতের স্মৃতির। তার অতীত তাকে তাড়িয়ে বেড়ায়, আর ভবিষ্যত কে নিয়ে সে আছে দ্বিধায়। সে “রুবা” (নুসরাত ইমরোজ তিশা)। সে-ই থার্ড পারসন সিঙ্গুলার।
সংগীত
থার্ড পারসন সিঙ্গুলার নাম্বার চলচ্চিত্রের সংগীত পরিচালনা করেন রেজাউল করিম লিমন। গীত রচনা করেছেন হাবিব ওয়াহিদ ও রেজাউল করিম লিমন। ছবি মুক্তির আগেই এই ছবির গানগুলোর অডিও সিডি ও ক্যাসেট "ফাহিম মিউজিক" এর ব্যানারে বাজারে ছাড়া হয়। "দ্বিধা" গানটি অসাধারণ জনপ্রিয়তা লাভ করে। এই ছবির গানের কণ্ঠশিল্পীরা হলেন হাবিব ওয়াহিদ, ন্যান্সি, প্রিন্স মাহমুদ, লিমন, তাহসান, মিথিলা, সুমি, অনিলা ও তপু।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! নোট
ভিসিডি ও ডিভিডি
থার্ড পারসন সিঙ্গুলার নাম্বার ছবির ভিসিডি ও ডিভিডি বাজারজাত করেছে ফাহিম মিউজিক। ছবির শেষে জুড়ে দেয়া হয়েছে ১৩ মিনিটের OK, Cut নামে একটি বিশেষ ফিচার, তাতে রয়েছে দর্শক-প্রদর্শকদের সাথে ছবির বিভিন্ন বিষয় নিয়ে কথোপকথন।
প্রযুক্তিগত অদ্বৈতলগ্ন
প্রযুক্তিগত অদ্বৈতলগ্ন বলতে ভবিষ্যতে সম্ভাব্য হিসেবে অনুমিত একটি অনন্যপূর্ব, অদ্বিতীয় লগ্ন বা মুহূর্তকে বোঝায়, যখন প্রযুক্তিগত প্রবৃদ্ধি ও উন্নতি এমন পর্যায়ে পৌঁছাবে যে তা আর মানুষের নিয়ন্ত্রণে থাকবে না (অনিয়ন্ত্রণযোগ্য) এবং সেটিকে পেছনে ফিরিয়ে আনা আর সম্ভব হবে না (অপ্রত্যাবর্তনীয়), এবং এর ফলে মানব সভ্যতায় অভাবিত পরিবর্তন আসবে। একে ইংরেজি পরিভাষায় "টেকনোলজিকাল সিংগুলারিটি" (Technological singularity) বা সংক্ষেপে "সিংগুলারিটি" (Singularity) নামে ডাকা হয়। এই অনুমিতির সবচেয়ে জনপ্রিয় সংস্করণটি হল আই জে গুডের বুদ্ধিমত্তা বিস্ফোরণ প্রতিমান, যা অনুযায়ী একটি উন্নীতকরণযোগ্য বুদ্ধিমান কারক শেষ পর্যন্ত স্ব-উন্নয়ন চক্রগুলির একটি "পলায়নী বিক্রিয়া"তে প্রবেশ করবে, যেখানে প্রতিটি নতুন ও অধিকতর বুদ্ধিমান প্রজন্ম উত্তরোত্তর দ্রুততার সাথে আবির্ভূত হতে থাকবে, ফলে এক ধরনের বুদ্ধিমত্তার "বিস্ফোরণ" ঘটে একটি শক্তিশালী অতি-বুদ্ধিমত্তার জন্ম হবে, যেটি গুণগতভাবে সমগ্র মানব বুদ্ধিমত্তাকে অবলীলায় অতিক্রম করে যাবে
প্রযুক্তিগত পরিপ্রেক্ষিতে এরকম অদ্বৈতলগ্নের ধারণাটির প্রথম উল্লেখকারী ব্যক্তিটি হলেন বিংশ শতাব্দীর হাংগেরীয়-মার্কিন গণিতবিদ জন ভন নিউম্যান। স্তানিসলাভ উলাম ১৯৫৮ সালে প্রকাশিত একটি প্রতিবেদনে ভন নিউম্যানের সাথে একটি আলোচনা সম্পর্কে লেখেন যে আলোচনাটির কেন্দ্রীয় বিষয় ছিল "প্রযুক্তির ত্বরণশীল প্রগতি ও এর ফলে মানব জীবনযাপনের পন্থায় একাধিক পরিবর্তন, যা মানবজাতির ইতিহাসে এমন কোনও মৌলিক, অদ্বৈতলগ্নের আবির্ভাবের আভাস দেয়, যে লগ্নের পরে আমরা মানব কর্মকাণ্ড বলতে যা জানি, তা আর অব্যাহত রাখা সম্ভব নয়।" পরবর্তীতে আরও অনেক লেখক এই দৃষ্টিভঙ্গির সাথে সহমত প্রকাশ করেছেন।
১৯৮৩ সালে মার্কিন গণিতবিদ, পরিগণক (কম্পিউটার) বিজ্ঞানী ও কল্পবিজ্ঞান সাহিত্যিক ভার্নর ভিঞ্জি প্রযুক্তিগত অদ্বৈতলগ্ন ধারণাটিকে ও এটির ইংরেজি পরিভাষা "সিংগুলারিটি" শব্দটিকে ইংরেজিভাষী বিশ্বে জনপ্রিয় করতে সাহায্য করেন। তিনি ঐ বছর একটি নিবন্ধে দাবি করেন যে, যে মুহূর্তে বা লগ্নে মানুষেরা তাদের নিজের চেয়ে বেশি বুদ্ধিমান কৃত্রিম বুদ্ধিমত্তার সৃষ্টি করবে, সেই লগ্নে এমন একটি প্রযুক্তিগত ও সামাজিক অবস্থান্তর ঘটবে, যার সাথে জ্যোতির্বিজ্ঞানে আলোচিত "কৃষ্ণগহ্বরের কেন্দ্রে অবস্থিত গ্রন্থিবদ্ধ স্থানকালের" (অর্থাৎ মহাকর্ষীয় অদ্বৈত অবস্থানের) সাদৃশ্য আছে। ভিঞ্জ ১৯৯৩ সালে দ্য কামিং টেকনোলজিকাল সিংগুলারিটি (The Coming Technological Singularity) শিরোনামের আরেকটি প্রবন্ধে লেখেন যে এই লগ্নটি পৃথিবীতে মানবযুগের সমাপ্তি ঘোষণা করবে, কেননা নতুন অতিবুদ্ধিমত্তাটি অব্যাহতভাবে নিজের উন্নতিসাধন করতে থাকবে এবং প্রযুক্তিগতভাবে এমন হারে অগ্রসর হবে, যা মানুষের পক্ষে বোঝা সম্ভব হবে না।  তিনি আরও লেখেন যে ২০০৫ থেকে ২০৩০-এর মধ্যে এ ব্যাপারটি ঘটলে তিনি অবাক হবেন না। অদ্বৈতলগ্নের ধারণাটিকে জনসমক্ষে প্রচারের আরেকটি তাৎপর্যপূর্ণ অবদানকারী হল রে কুর্জওয়াইল রচিত দ্য সিংগুলারিটি ইজ নিয়ার (The Singularity Is Near) গ্রন্থটি, যেখানে ২০৪৫ সালের আগে এই লগ্নের আবির্ভাবের ভবিষ্যৎবাণী করা হয়।
প্রয়াত স্টিভেন হকিংসহ বেশ কয়েকজন বিজ্ঞানী এ বলে উদ্বেগ প্রকাশ করেছেন যে কৃত্রিম অতিবুদ্ধিমত্তা (Artificial superintelligence বা ASI) মানবজাতির বিলুপ্তির কারণ হতে পারে।  অদ্বৈতলগ্নের পরিণাম ও এর সম্ভাব্য উপকারিতা বা ক্ষতির বিষয়ে তীব্র তর্ক-বিতর্ক চলমান আছে।
বিশিষ্ট প্রযুক্তিবিদ ও উচ্চশিক্ষায়তনিক ব্যক্তিত্বেরা প্রযুক্তিগত অদ্বৈতলগ্ন ও এর সাথে সংশ্লিষ্ট কৃত্রিম বুদ্ধিমত্তার বিস্ফোরণ সম্ভাব্যতা নিয়ে সন্দেহ প্রকাশ করেছেন। এদের মধ্যে আছেন পল অ্যালেন, জেফ হকিন্স, জন হ্যারি হল্যান্ড, জ্যারন ল্যানিয়ার, স্টিভেন পিংকার, থিওডোর মডিস, ও গর্ডন মুর। একটি দাবি অনুযায়ী কৃত্রিম বুদ্ধিমত্তার প্রবৃদ্ধির হার খুব সম্ভবত সময়ের সাথে সাথে মন্থর হয়ে আসবে, ত্বরণশীল হবে না, কেননা অতীতের মানবনির্মিত প্রযুক্তিগুলিতেও এই ব্যাপারটিই পরিলক্ষিত হয়।
ভাঙ্গা পৌরসভা
ভাঙ্গা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা। এটি একটি প্রথম শ্রেণির পৌরসভা।
ইতিহাস
ভাঙ্গা পৌরসভা ১ মার্চ ১৯৯৭ সালে গঠন করা হয়।
আয়তন ও জনসংখ্যা
ভাঙ্গা পৌরসভার আয়তন- ৮.৫০ বর্গ কিলোমিটার। জনসংখ্যা ৩৬,৮৫৬ জন।
শিক্ষা
শিক্ষার হার : ৭৪.৭৬%।
শিক্ষা প্রতিষ্ঠানঃ
জনপ্রতিনিধি
'''বর্তমান মেয়র- আবু ফয়েজ মো. রেজা'''
মাসাশি কিশিমোতো
মাসাশি কিশিমোতো (জাপানি: 岸本 斉史) (জন্ম: নভেম্বর ৮, ১৯৭৪) একজন জাপানি মাঙ্গা শিল্পী। তিনি নারুতো (১৯৯৯-২০১৪) মাঙ্গা সিরিজের জন্য সুপরিচিত। অক্টোবর ২০১৫ পর্যন্ত নারুতো সিরিজ সারা বিশ্বে ২২০ মিলিয়ন কপি বিক্রি হয়েছে, যা ইতিহাসের সর্বাধিক বিক্রিত মাঙ্গা সিরিজের অন্যতম। সিরিজটি থেকে পরবর্তীতে তৈরি হয় দুইটি আনিমে এবং বহু চলচ্চিত্র, ভিডিও গেম এবং আরও অন্যান্য। এছাড়া তিনি আনিমে চলচ্চিত্র রোড টু নিনজাঃ নারুতো দ্যা মুভি, দ্যা লাস্টঃ নারুতো দ্যা মুভি, বোরুটোঃ নারুতো দ্যা মুভি তৈরিতে কাজ করেছেন।
ভাটিণ্ডা
ভাটিণ্ডা (Bathinda) ভারতের পাঞ্জাব রাজ্যের ভাটিণ্ডা জেলার একটি শহর এবং মিউনিসিপাল কর্পোরেশন। শহরটি বাথিন্দা জেলার প্রশাসনিক সদর দফতর। এটি উত্তর-পশ্চিম ভারতের মালওয়া অঞ্চলে অবস্থিত, 227 km রাজধানী শহর চন্ডিগড় এর পশ্চিমে এবং পাঞ্জাব] এর পঞ্চম বৃহত্তম শহর ।
বাতিন্ডায় মহারাজা রঞ্জিত সিং পাঞ্জাব টেকনিক্যাল ইউনিভার্সিটি, পাঞ্জাবের কেন্দ্রীয় বিশ্ববিদ্যালয় এবং এইমস বাথিন্দা। এছাড়াও শহরটিতে দুটি আধুনিক তাপবিদ্যুৎ কেন্দ্র, গুরু নানক দেব থার্মাল প্ল্যান্ট এবং গুরু হরগোবিন্দ থার্মাল প্ল্যান্ট লেহরা মহব্বতে অবস্থিত। এছাড়াও শহরে অবস্থিত একটি সার কারখানাও আছে।
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
কিষেনজি
মাল্লোজুলা কোটেশ্বর রাও (২৬ নভেম্বর, ১৯৫৪ – ২৪ নভেম্বর, ২০১১ ), সাধারণভাবে পরিচিত তার কিষেনজি ছদ্মনামে। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়। ।
জ্যোতি বসু এবং বুদ্ধদেব ভট্টাচার্য সম্পর্কে মত
২০১০ সালের জানুয়ারিতে তিনি প্রচারমাধ্যমের কাছে ৮ পৃষ্ঠার লিখিত বিবৃতি ফ্যাক্স করেন এবং সেই লেখায় তিনি জ্যোতি বসুকে পশ্চিমবঙ্গের জঙ্গল অধ্যুষিত জেলাগুলোতে “অনুন্নয়ন” এবং তার “ফলশ্রুতিতে অশান্তি”র জন্য দায়ী করেন। এমনকি তিনি বসু বাবুর সাম্যবাদ সম্পর্কিত বোধ নিয়েও প্রশ্ন করেন। তিনি লেখেন, ""প্রধান অপরাধীটি হলেন জ্যোতি বসু। তিনি সারা দেশের সাম্যবাদী আন্দোলনের এক নঞর্থক আদর্শ। আর এজন্যই বুর্জোয়া আর জমিদারদের কাছে তিনি এত প্রিয়। ... ... এজন্যই দেশের পুরো শাসকগোষ্ঠী তার অসুস্থতায় তার সাথে সাক্ষাত করতে হুমড়ি খায়।"" তিনি বুদ্ধদেব ভট্টাচার্য্যের নীতিকে ত্রুটিপূর্ণ এবং পশ্চিমবঙ্গের জঙ্গল অধ্যুষিত এলাকায় ধারাবাহিক অশান্তির জন্য; এবং তাকে ২০০৮ সালে পশ্চিম মেদিনীপুরে উৎখাতের পরিকল্পনা করেন।
ইসলামি উত্থান সম্পর্কে মত
কিষেনজি বলেন, "ইসলামি উত্থানকে বিরোধিতা করা উচিত নয় যেহেতু এটি প্রকৃতিগতভাবে সাধারণত মার্কিন-বিরোধী এবং সাম্রাজ্যবাদ-বিরোধী। আমরা, অতএব, চাই এটি বাড়ুক"।
মৃত্যু
লালগড়ের বুড়িশোল জংগলে ২৪ নভেম্বর ২০১১ তার মৃত্যু হয় পুলিশের সাথে যুদ্ধে এমনটা প্রচারিত হয় সরকারী তরফে। মাওবাদী দল এবং গণতান্ত্রিক অধিকার রক্ষা কর্মীরা মনে করেন তাকে আগে ধরে নিয়ে পুলিশ বা নিরাপত্তা বাহিনী হত্যা করে। মৃতদেহে একাধিক ক্ষতচিহ্ন ছিল। কবি ভারভারা রাও মনে করেন তাকে গ্রেপ্তার করে বীভৎস অত্যাচার চালানো হয় ও মিথ্যা সংঘর্ষের কথা প্রচার করা হয়। তাকে নিয়ে শিল্পী কবীর সুমন গান লেখেন "কোটেশ্বর রাও রাও রাও/ শাহাদাত বৃথা যায় না একটাও" । পুলিশ কর্তা মানোজ বর্মা, যার নেতৃত্বে কিষেনজি মারা যান, তাকে প্রসংসা করে রাজ্য সরকার।
প্রেস ট্রাস্ট অব ইন্ডিয়া
প্রেস ট্রাস্ট অব ইন্ডিয়া বা পিটিআই হল ভারতের সবচেয়ে বড় সংবাদ সংস্থা। এর সদর দপ্তর নতুন দিল্লিতে অবস্থিত। এটি পাঁচ শতাধিক ভারতীয় সংবাদপত্রের অমুনাফাভোগী সমবায় সংগঠন এবং ২০১৬ সালের ২২শে জানুয়ারি মোতাবেক এর পূর্ণকালীন কর্মী সংখ্যা এক সহস্রাধিক।
কানুন-ই-বানোয়ান
কানুন-ই-বানোয়ান (মহিলা কেন্দ্র) একটি ইরানী নারী অধিকার সংস্থা, যা ১৯৩৫ সালের ১৪ই অক্টোবর প্রতিষ্ঠিত হয়েছিল। এটি বাধ্যতামূলক হিজাবের বিরুদ্ধে কাশফ-ই হিজাব সংস্কারে গুরুত্বপূর্ণ ভূমিকা পালন করেছে।
রাষ্ট্রীয় সমর্থনে ১৯৩২ সালে দ্বিতীয় পূর্ব মহিলা কংগ্রেস নেতৃস্থানীয় নারী অধিকার সংস্থা জামিয়াত-ই নেসওয়ান-ই ভাতানখাহ দ্বারা সংগঠিত হয়েছিল। কংগ্রেস শেষ হওয়ার পর অবশ্য সংগঠনটি ভেঙে দেওয়া হয়। ইরানের রাজকীয় শাসন নারীর অধিকারকে সমর্থন করতে চেয়েছিল, যেহেতু এটি তাদের আধুনিকীকরণ কর্মসূচির একটি গুরুত্বপূর্ণ অংশ হিসাবে বিবেচিত হয়েছিল; যাইহোক, এটি নারী আন্দোলনের উপর নিয়ন্ত্রণ রাখতে চেয়েছিল।
১৯৩৫ সালে, মন্ত্রী আলী-আসগর হেকমত ইরানের নারী অধিকার আন্দোলনের নেতৃস্থানীয় প্রবীণ নারী অধিকার কর্মীদের ডেকেছিলেন এবং তাদের রাষ্ট্রীয় সমর্থনে একটি নতুন নারী অধিকার সংস্থা চালু করার প্রস্তাব দেন এবং তারা প্রস্তাবটি গ্রহণ করেন। হাজর তরবিয়াত সংগঠনের সভাপতি হন, এবং বেশ কয়েকজন বিশিষ্ট নারীবাদী সংগঠনের সদস্যা হন, তাদের মধ্যে খাদিজেহ আফজাল ভাজিরি এবং সেদিকেহ দৌলতাবাদী, ফারখরু পারসা এবং পারভিন ইতেসামি ছিলেন।
এটি ১৯৩৭ সালে কল্যাণ ও সামাজিক সেবার জন্য একটি প্রতিষ্ঠানে রূপান্তরিত হয়। কানুন-ই-বানোয়ান ইরানী নারী আন্দোলনকে ইরানী রাষ্ট্রে অন্তর্ভুক্ত করতে এবং পাহলভি যুগের অব্যাহত অস্তিত্ব রক্ষায় গুরুত্বপূর্ণ ভূমিকা পালন করেছিলেন। সমস্ত ইরানী নারী গোষ্ঠী আনুষ্ঠানিকভাবে ১৯৫৯ সালে ইরানের মহিলা সংস্থার হাই কাউন্সিলে অন্তর্ভুক্ত হয়েছিল, এটি ১৯৬৬ সাল থেকে ইরানের মহিলা সংস্থা হিসাবে পরিচিত লাভ করেছিল, যারা পাহলভি যুগে নারী নীতি হিসাবে সমর্থিত রাষ্ট্রীয় নারীবাদ পরিচালনা করেছিল।
বর্গি
বর্গি অষ্টাদশ শতাব্দীর লুটতরাজপ্রিয় অশ্বারোহী মারাঠা সৈন্যদলের নাম। ১৭৪১ থেকে ১৭৫১ সাল পর্যন্ত দশ বছর ধরে বাংলার পশ্চিম সীমান্তবর্তী অঞ্চলগুলিতে নিয়মিতভাবে লুটতরাজ চালাত বর্গিরা। বর্গিহানা এই সময় একপ্রকার বাৎসরিক ঘটনায় পরিণত হয়েছিল। থাম্ব|This map is on 1750 of bengal. Today part of bangladesh,india and others
ব্যুৎপত্তি
মারাঠি ধনগর জাতীয় লোকেরা অভিযানে যাওয়ার সময় কেবলমাত্র একটি সাত হাত লম্বা কম্বল ও বর্শা নিয়ে বের হত। এই বর্শাকে মারাঠি ভাষায় বলা হত বরচি। এই নাম থেকেই ধনগররা বারগির বা বর্গা ধনগর বা বর্গি নামে পরিচিত হয়।
ইতিহাস
১৭৪০ সালের এপ্রিল মাসে আলিবর্দি খাঁন সরফরাজ খানকে পরাজিত ও নিহত করে বাংলার নবাব হন। সরফরাজ খাঁর শ্যালক তথা উড়িষ্যার নায়েব নাজিম (উপশাসক) রুস্তম জং আলিবর্দি খাঁর কর্তৃত্ব অস্বীকার করেন। আলিবর্দি বালাসোরের নিকট ফলওয়াইয়ের যুদ্ধে রুস্তম জংকে পরাজিত করে, নিজের ভাইপোকে উড়িষ্যার উপশাসক নিয়োগ করেন। রুস্তম জং এরপর নাগপুরের মারাঠা শাসক প্রথম রঘোজি ভোঁসলের সাহায্য প্রার্থনা করেন। মারাঠাদের সাহায্যে রুস্তম জং উড়িষ্যার অধিকার পুনরুদ্ধার করেন। এদিকে মারাঠারা বাংলার পশ্চিম সীমান্তবর্তী গ্রামাঞ্চলে ব্যাপক লুটতরাজ শুরু করে। আলিবর্দি পুনরায় উড়িষ্যায় এসে রুস্তমকে পরাজিত করেন। কিন্তু তিনি মুর্শিদাবাদে প্রত্যাবর্তনের পূর্বেই ভোঁসলে মারাঠা সর্দার ভাস্কর পণ্ডিতকে অশ্বারোহী বাহিনীর নেতা করে বাংলায় পাঠান। তারা পাঞ্চেত হয়ে বাংলায় প্রবেশ করে ব্যাপক লুণ্ঠন চালাতে থাকেন।
পরবর্তী দশ বছর বর্গিরা নিয়মিত বাংলায় লুটতরাজ চালাতে শুরু করে। সমসাময়িক ঐতিহাসিকগণ বর্গিসন্ত্রাস এবং বর্গিদের অতর্কিত আক্রমণ পদ্ধতির সামনে নবাব বাহিনীর অসহায়তার পুঙ্খানুপুঙ্খ বর্ণনা দিয়েছেন। আলিবর্দি খাঁ যুদ্ধক্ষেত্রে প্রভূত বীরত্বের পরিচয় দিয়েছিলেন, কিন্তু বর্গি আক্রমণ ঠেকাতে সমর্থ হননি। নবাবের বাহিনী মারাঠা অশ্বারোহীদের গতি ও দক্ষতার সামনে অসহায় ছিল। কেবলমাত্র গঙ্গা-হুগলি নদীই বর্গি হানা ঠেকাতে সক্ষম হয়। কয়েকটি ব্যতিক্রমী ক্ষেত্র ছাড়া বর্গিরা হুগলি নদী পার হতে পারেনি।
১৭৫১ সালের মে মাসে আলিবর্দি খাঁ মারাঠাদের সঙ্গে সন্ধি করেন। এই সন্ধিচুক্তি অনুযায়ী তিনি উড়িষ্যার অধিকার ছেড়ে দেন। এরপর বাংলায় বর্গি হানা বন্ধ হয়।
প্রভাব
পশ্চিম বাংলার সমাজজীবনে বর্গি আক্রমণের প্রভাব ছিল অপরিসীম। আজও এই অঞ্চলের ছেলেভুলানো ছড়ায় বর্গি আক্রমণের উল্লেখ পাওয়া যায় –
খোকা ঘুমালো পাড়া জুড়ালো বর্গী এল দেশে বুলবুলিতে ধান খেয়েছে খাজনা দেব কিসে ধান ফুরোলো পান ফুরোলো খাজনার উপায় কি? আর কটা দিন সবুর কর রসুন বুনেছি।
বেগোওয়াল
বেগোওয়াল (Begowal) ভারতের পাঞ্জাব রাজ্যের কাপুরথালা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে বেগোওয়াল শহরের জনসংখ্যা হল ৯৬১২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে বেগোওয়াল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বাংলাদেশের মোটরগাড়ি শিল্প
বাংলাদেশের মোটরগাড়ি শিল্প দক্ষিণ এশিয়ার মাঝে তৃতীয় বৃহত্তম। বাংলাদেশে কয়েকটি বড় গাড়ির কারখানা রয়েছে যা মিত্সুবিশি এবং প্রোটনের যাত্রীবাহী গাড়ি এবং হাইনো ও টাটার বাণিজ্যিক যানবাহনগুলো সংগ্রহ করে সংযোজন করে থাকে।
জ্যাক এফ্রন
২০০৭ সালের দিকে রোলিং স্টোন জাককে "পোষ্টার বয় ফর টুইনিবুপারস" হিশাবে ঘোষণা দেন অ্যান্ড।
বাংলাদেশের মোটরগাড়ি শিল্প
মোটরসাইকেল, অটোরিকশা এবং স্থানীয়ভাবে নকশাকৃত ত্রি-চাকার মিশুক বাংলাদেশেই তৈরি হয়।
জ্যাক এফ্রন
প্রাথমিক জীবন এবং শিক্ষা
এফ্রন শান লুইস অবিসপো, ক্যালিফোর্নিয়া শহরে জন্ম গ্রহণ করেন এবং পরে তিনি এরয়ও গ্র্যান্ড, ক্যালিফোর্নিয়া শহরে চলে যান। আফ্রনের বাবা পাওয়ার স্টেশনের ইলেক্ট্রিক্যাল ইঞ্জিনিয়ার ছিলেন এবং তার মা, স্টারলা বাস্কেট, সেই পাওয়ার স্টেশনের সচিব ছিলেন। এফ্রনের একজন ছোট ভাই আছে, দাইলান। এফ্রনের অনুযায়ী তারা স্বাভাবিক জীবন কাটাতেন। তিনি একজন অজ্ঞাবাদী, এবং কখনই ধার্মিক ছিলেন না। এফ্রনের পদবি হচ্ছে "এফ্রন", এর মানে হচ্ছে লাক্র।
বাংলাদেশের মোটরগাড়ি শিল্প
ইতিহাস
alt=|থাম্ব| [[প্রগতি (গাড়ী নির্মাতা)|প্রগতি বাংলাদেশে মিত্সুবিশি পাজেরো স্পোর্টস তৈরি করছে। ]] alt=|থাম্ব|পিএইচপি অটোমোবাইল ২০১৭ সালে প্রোটন গাড়ি সংযোজন শুরু করে। প্রাগতি ইন্ডাস্ট্রিজ লিমিটেড (পিআইএল) বাংলাদেশের সবচেয়ে পুরোনো এবং বৃহত্তম মোটরগাড়ি সংযোজনকারীদের মধ্যে অন্যতম। কোম্পানিটি ১৯৬৬ সালে তার প্রতিষ্ঠার পর থেকে ৫০,০০০ এরও বেশি যানবাহন সংযোজন করেছে। ২০১০ সালের ফেব্রুয়ারিতে, জাপানী গাড়ী প্রস্তুতকারক মিত্সুবিশি আনুষ্ঠানিকভাবে প্রগতির সহযোগিতায় স্থানীয়ভাবে মিত্সুবিশি পাজেরো স্পোর্টসকে একত্রিত করার জন্য বাংলাদেশ সরকারকে প্রস্তাব করেছিল। প্রায় ৫০০ ইউনিটের বার্ষিক উৎপাদন ক্ষমতা নিয়ে ২০১১ সালের আগস্টে এর কার্য্যক্রম শুরু হয়।
জ্যাক এফ্রন
তথ্যসূত্র
২০০২ সালে এফ্রন
বাংলাদেশের মোটরগাড়ি শিল্প
ইতিহাস
২০০৯ সালে, মালয়েশিয়ার এজেট গ্রুপ ওয়ালটনের সহযোগিতায় বাংলাদেশে একটি গাড়ি উৎপাদন কারখানা নির্মাণের প্রস্তাব দেয়, যারা নিজেরাই মোটরসাইকেল তৈরির প্রস্তুতি নিচ্ছে। একই বছরে, গাড়ি উৎপাদন সংস্থা ট্যাগাজেড ঘোষণা করেছিল যে তারা বাংলাদেশে তাদের তৃতীয় কারখানা তৈরি করবে, যার লক্ষ্য হবে গাড়ি রপ্তানি করা। কারখানাটি ২০১২ সালের মধ্যে সম্পন্ন করার কথা।
২০১৫ সালের মার্চে, পিএইচপি গ্রুপ এবং প্রোটন বাংলাদেশে প্রোটন কার সংযোজন করার পরিকল্পনা ঘোষণা করেছিল। ১২০০ ইউনিটের বার্ষিক উৎপাদন ক্ষমতা লক্ষ্যমাত্রাকে সহজতর করার জন্য চট্টগ্রামে নতুন ৪০০ কোটি টাকায় কারখানাটি নির্মাণ করা হবে। ২০১৭ সালের মে মাসে, পিএইচপি অটোমোবাইল বাংলাদেশে প্রস্তুতকৃত প্রোটন প্রাইভ চালু করেছিল। কোম্পানিটি স্থানীয় বাজারে প্রভাব বিস্তারকারী আমদানি করা গাড়িগুলির বিকল্প হিসাবে প্রাইভকে বাজারে নিয়ে যেতে চায়।
২০১৯ সালের মে মাসে, জাপানী মোটরগাড়ি শিল্পের কিংবদন্তি মিত্সুবিশি মোটরস তার ব্র্যান্ডেড যানবাহন তৈরির জন্য বাংলাদেশে ১০০ মিলিয়ন ডলার বিনিয়োগের সিদ্ধান্ত নিয়েছে। কোম্পানিটি চট্টগ্রামে মিরসরাই ইকোনমিক জোনে প্রাথমিকভাবে গাড়ি সংযোজন করার জন্য অর্থ বিনিয়োগ করবে এবং ধীরে ধীরে সংযোজন কারখানাটিকে পূর্ণ গাড়ী উৎপাদন কারখানায় উন্নীত করবে।
মোটরসাইকেল এবং স্কুটার
২০০০ সালে বাংলাদেশ মোটরসাইকেলের উৎপাদন শুরু করে। ওয়ালটন দেশের প্রথম মোটরসাইকেল তৈরি করেছে। রানার অটোমোবাইল ছিল দ্বিতীয় কোম্পানি যারা ২০১২ সালে বাংলাদেশে মোটরসাইকেল তৈরি করেছিল। তারপর অনেক অন্যান্য স্থানীয় কোম্পানি মোটরসাইকেল উৎপাদন জড়িত হয়েছে। কিছু স্থানীয় কোম্পানি যেমন রোডমাস্টার মোটর, যমুনা অটোমোবাইল তাদের মধ্যে কয়েকটি কোম্পানি।
২০১৪ সালে, হিরো মটরকর্প স্থানীয় বাজারে নিটল-নিলয় গ্রুপের হাত দিয়ে বাংলাদেশ বাজারে পুনরায় প্রবেশ করে এবং কয়েক বছরের মধ্যে উৎপাদন কারখানা স্থাপনে আগ্রহ প্রকাশ করে। ২০১৭ সালে, হিরো মটরকর্প তার স্থানীয় অংশীদার নিলয় মটরস (নিটল-নিলয় গ্রুপের একটি সহায়ক) সঙ্গে একটি যৌথ উদ্যোগে মোটরসাইকেল উৎপাদন কারখানা চালু করেছিল।